Valistunut aika
Ylevä aika, ylevät tavat,
 eläinkin lain turvis on.
 He yksin koiraa hoivoavat,
 tok’ ihminen on turvaton.

 Ylevä aika, ylevät herrat,
 vain kuus’ he rahan koroks’ vie.
 Tok’ kunniahan tuhatkerrat
 on pörssikeinottelu tie.

 Ylevä aika, ei häpee ketään.
 Ja tiede niittää voittojaan.
 Sairasten ikää pitennetään
 ja terveet sotiin surmataan.

 Ylevät herrat, ylevät naiset,
 he leipää tanssii köyhille.
 Tok’ riistosaaliit runsaanlaiset
 keräävät köyhäin työstä he.

 Ylevät puheenparret aito
 koristeen pinnalle luo vain.
 Mut suurin hyve, paras taito
 taa: haali paljon rahaa ain.

Robert Seidel